CELEX: 32018D0135
Language: bg
Date: 2018-01-23 00:00:00
Title: Решение (ОВППС) 2018/135 на Комитета по политика и сигурност от 23 януари 2018 година за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2018)

27.1.2018   
            
            
               BG
            
            
               Официален вестник на Европейския съюз
            
            
               L 24/1
            
         РЕШЕНИЕ (ОВППС) 2018/135 НА КОМИТЕТА ПО ПОЛИТИКА И СИГУРНОСТ
   от 23 януари 2018 година
   за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2018)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 5 от него,
   като има предвид, че:
   
               (1)
            
            
               Съгласно член 5, параграф 1 от Решение 2013/34/ОВППС Съветът оправомощи Комитета по политика и сигурност (КПС) да взема необходимите решения във връзка с политическия контрол и стратегическото ръководство на EUTM Мали, включително решенията за назначаване на следващите командващи силите на мисията на ЕС.
            
         
               (2)
            
            
               На 26 юни 2017 г. КПС прие Решение (ОВППС) 2017/1176 (2) за назначаване на бригаден генерал Bart LAURENT за командващ силите на мисията на ЕС.
            
         
               (3)
            
            
               На 24 октомври 2017 г. Испания предложи бригаден генерал Enrique MILLÁN MARTÍNEZ да бъде назначен за нов командващ силите на мисията на ЕС за EUTM Мали на мястото на бригаден генерал Bart LAURENT, считано от 31 януари 2018 г.
            
         
               (4)
            
            
               Военният комитет на ЕС подкрепи тази препоръка на 5 декември 2017 г.
            
         
               (5)
            
            
               Поради това следва да се вземе решение за назначаването на бригаден генерал Enrique MILLÁN MARTÍNEZ. Решение (ОВППС) 2017/1176 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,
            
         ПРИЕ НАСТОЯЩОТО РЕШЕНИЕ:
   Член 1
   Бригаден генерал Enrique MILLÁN MARTÍNEZ се назначава за командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали), считано от 31 януари 2018 г.
   Член 2
   Решение (ОВППС) 2017/1176 се отменя.
   Член 3
   Настоящото решение влиза в сила на 31 януари 2018 г.
   
      Съставено в Брюксел на 23 януари 2018 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 14, 18.1.2013 г., стр. 19.
   
      (2)  Решение (ОВППС) 2017/1176 на Комитета по политика и сигурност от 26 юни 2017 г. за назначаване на командващ силите на мисията на ЕС за военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2017) (ОВ L 170, 1.7.2017 г., стр. 94).